钦定古今图书集成/明伦汇编/氏族典/第314卷 > 《廖用贤尚友录》 > 彭𦍛
## 钦定古今图书集成/明伦汇编/氏族典/第314卷 > 《廖用贤尚友录》 > 彭𦍛

按《蜀志彭𦍛传》：“𦍛字永年，广汉人。身长八尺，容貌甚
伟，姿性骄傲，多所轻忽。𦍛仕州不过书佐，后又为众
人所谤，毁于州牧刘璋，璋髡钳𦍛为徒隶。会先主入
蜀，𦍛欲纳说，先主乃往见庞统，统致之先主。先主以
为奇数令𦍛宣传军事，指授诸将，奉使称意，识遇日
加。成都既定，先主领益州牧，拔𦍛为治中从事。𦍛起”
徒步，一朝处州人之上，形色嚣然，自矜得遇滋甚。诸
葛亮累密言先主，左迁𦍛为江阳太守，𦍛辞。于是收
𦍛，付有司，诛死。